Балигъ мыхъуахэм я сэбэп зыхэлъхэр
Урысейм и МВД-м и Управленэу Налшык къалэ щыIэм ведомствэхэм я зэIущIэ щекIуэкIащ. Ар теухуат балигъ мыхъуахэм ехьэлIа щIэпхъаджагъэхэр къэмыгъэхъуным.
Лэжьыгъэм хэтащ Урысей Федерацэм и Следственнэ комитету Къэбэрдей-Балъкъэр Республикэм щыIэм СледствэмкIэ и управленэм Налшык къалэм щиIэ Следствэ къудамэм и лэжьакIуэхэр, управленэм Полицэм и участковэ уполномоченнэхэмрэ балигъ мыхъуахэм я IуэхухэмкIэ и IэнатIэм и нэхъыщхьэр, къалэ управленэм балигъ мыхъуахэм я IуэхухэмкIэ и къудамэхэм я унафэщIхэр.
ЗэIущIэм щытепсэлъыхьащ сабийхэм ехьэлIа щIэпхъаджагъэхэр къэмыгъэхъуным, хабзэкIэ абыхэм я щхьэщыжакIуэу къагъэлъагъуахэу зи къалэнхэр зымыгъэзащIэ дэтхэнэри къыщIэгъэщыным, апхуэдэуи балигъ мыхъуахэм я хуитыныгъэхэмрэ хабзэкIэ я сэбэп зыхэлъхэмрэ хъумэнымкIэ хэкIыпIэхэр къэщтэным. 
ЗэIущIэм къыщагъэлъэгшъуащ хабзэр къызепмыгъэудыныр егъэфIэкIуэнымкIэ япэ игъэщыпхъэ Iуэхугъуэхэр. 

Дыгулыбгъу Жантинэ.
